Tunji Oyelana

Tunji Oyelana (amezaliwa 4 Oktoba 1939) ni mwanamuziki wa Nigeria aliyeshinda tuzo nyingi, mwigizaji, mwimbaji, mtunzi na mhadhiri katika chuo kikuu cha Ibadan, Nigeria.

 Kazi za Muziki na Filamu 
Orisun Masks

Katika miaka ya 1960, Tunji Oyelana alikuwa mmoja wa wanachama wa kwanza wa kikundi cha Wole Soyinka kiitwacho 1960 Orisun Masks. Pia humuita Soyinka "Ọ̀gá", neno la Kiyouruba lenye maana ya "bosi". Alikuwa miongoni mwa waigizaji wa kwanza wa Soyinka waliotembelea mataifa mbalimbali duniani wakicheza nafasi katika tamthilia kama vile Kongi's Harvest, The Road, Madmen and Specialists na Opera Wonyosi, zilizopendwa sana na watazamaji.

Wana Bender

Baadaye alijitokeza kivyake kama mwanamuziki wa kitamaduni, akitengeneza muziki wa kiasili uliotawala redio katika miaka ya 1970 na 1980 kupitia kundi maarufu Tunji Oyelana and The Benders. Albamu zake nyingi zilitambulika kama za kiwango cha juu katika mtindo huo, zikichanganya hekima za asili, hadithi za jadi na ucheshi, zikitegemea zaidi sauti ya binadamu na mionjo yake kuamsha ari. Vituo vya redio vilipenda kuucheza muziki wake na wasikilizaji walipata furaha kubwa kuusikiliza.

Sura the Tailor

Katika miaka ya 1980, Oyelana pia alicheza katika televisheni (hasa NTA Ibadan). Pia kazi yake maarufu zaidi katika kipengele hiki ni tamthilia ya vichekesho iitwayo Sura de Tailor ambapo alicheza nafasi kuu. Wengi wanakumbuka wimbo wa ufunguzi wa kipindi hicho ambao ulipendwa sana na watazamaji: "Sura de tailor, oko Adunni, the friend of Major, expert in Toro, danshiki, na buba, also English coat and trouser o.... Sura de Tailor is your frie-n-d."

Chuo Kikuu cha Ibadan

Katika miaka ya 1980, akiwa katika Chuo Kikuu cha Ibadan, alikuwa msanii mkazi wa muziki katika Idara ya Sanaa ya Maonyesho. Kama msanii wa kitaalamu, alitoa mafunzo ya vitendo katika muziki. Alikuwa mkurugenzi wa muziki kwa maonyesho mengi ya idara hiyo, akitunga na kusawazisha maneno na mdundo, huku akiwasaidia wanafunzi wachanga. Pia alikuwa mshirika mkubwa katika mchakato wa uzalishaji.

Marejeo

Jamii:Wanamuziki wa Nigeria
jamii:waliozaliwa 1939
jamii:watu walio hai
jamii:WikiMonthly Edit-a-thon Kilimanjaro